《晋安城东温泉》
宋代·胡仲弓

女娲补天愁天破，石底知年埋宿火。
火蒸泉脉不温汤，凿开浴沼涵天光。
美人含羞弄清泚，一朵芙蓉蘸秋水。
起来无力著纤裳，冰肌缥缈轻云香。
人间何福能堪此，好与天家浴仙子。
曾闻前代有华清，玉龙活动真妮惊。
吾皇仁圣格天地，天锡玄符地呈瑞。
风雷奔击鬼神呼，温泉一夕移燕都。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。